CELEX: 32016D1039
Language: lv
Date: 2016-06-16 00:00:00
Title: Padomes Lēmums (ES) 2016/1039 (2016. gada 16. jūnijs), ar ko nosaka nostāju, kas Eiropas Savienībai jāieņem Pasaules Tirdzniecības organizācijas Vispārējā padomē par Eiropas Savienības lūgumu pagarināt PTO atbrīvojumu attiecībā uz autonomajām tirdzniecības preferencēm Rietumbalkānu valstīm

28.6.2016   
               
               
                  LV
               
               
                  Eiropas Savienības Oficiālais Vēstnesis
               
               
                  L 169/4
               
            PADOMES LĒMUMS (ES) 2016/1039
      (2016. gada 16. jūnijs),
      ar ko nosaka nostāju, kas Eiropas Savienībai jāieņem Pasaules Tirdzniecības organizācijas Vispārējā padomē par Eiropas Savienības lūgumu pagarināt PTO atbrīvojumu attiecībā uz autonomajām tirdzniecības preferencēm Rietumbalkānu valstīm
      EIROPAS SAVIENĪBAS PADOME,
      ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar tā 218. panta 9. punktu,
      ņemot vērā Eiropas Komisijas priekšlikumu,
      tā kā:
      
                  (1)
               
               
                  Marrākešas līguma par Pasaules Tirdzniecības organizācijas izveidošanu (“PTO līgums”) IX panta 3. un 4. punktā ir noteiktas procedūras, saskaņā ar kurām atbrīvo no pienākumiem, kas pusei uzlikti ar PTO līgumu vai jebkuriem citiem daudzpusējiem tirdzniecības līgumiem.
               
            
                  (2)
               
               
                  Padomes Regula (EK) Nr. 2007/2000 (1), ar ko ievieš beznodokļu vai preferenciālu režīmu precēm, kuru izcelsme ir Rietumbalkānu valstīs (Albānija, Bosnija un Hercegovina, Horvātija, bijusī Dienvidslāvijas Maķedonijas Republika, Kosova (*), Melnkalne un Serbija) ir vairākkārt būtiski grozīta, un tā tika kodificēta ar Padomes Regulu (EK) Nr. 1215/2009 (2). Ar Eiropas Parlamenta un Padomes Regulu (ES) Nr. 1336/2011 (3) līdz 2015. gada 31. decembrim tika pagarināts laikposms, kurā piešķir autonomas tirdzniecības preferences.
                  Ar Padomes Regulu (ES) Nr. 517/2013 (4) Horvātiju pēc tās pievienošanās Eiropas Savienībai izslēdza no Regulas (EK) Nr. 1215/2009 darbības jomas. Ar Eiropas Parlamenta un Padomes Regulu (ES) 2015/2423 (5) līdz 2020. gada 31. decembrim tika pagarināts laikposms, kurā piešķir autonomas tirdzniecības preferences. Regula (EK) Nr. 1215/2009 ar jaunākajiem grozījumiem paredz brīvu piekļuvi Savienības tirgum produktiem, kuru izcelsme ir Rietumbalkānu valstīs un teritorijās, izņemot konkrētus lauksaimniecības produktus, uz kuriem attiecas ierobežotas koncesijas beznodokļu tarifa kvotu veidā.
               
            
                  (3)
               
               
                  Vajadzīgajā apmērā nepastāvot atbrīvojumam no pienākumiem, ko Savienība uzņēmusies saskaņā ar Vispārējo vienošanos par tarifiem un tirdzniecību (VVTT) 1994 I panta 1. punktu un VVTT 1994 XIII pantu, šo autonomo tirdzniecības preferenču paredzētais režīms būtu jāattiecina uz visām citām Pasaules Tirdzniecības organizācijas (PTO) dalībvalstīm.
               
            
                  (4)
               
               
                  Lūgt pagarinājumu PTO atbrīvojumam attiecībā uz autonomajām tirdzniecības preferencēm, kuras saskaņā ar PTO līguma IX panta 3. punktu Savienība piešķīrusi Rietumbalkānu valstīm, ir Savienības interesēs.
               
            
                  (5)
               
               
                  Savienībai jāiesniedz šāds lūgums PTO.
               
            
                  (6)
               
               
                  Tādēļ ir lietderīgi noteikt nostāju, kas Savienībai jāieņem PTO Vispārējā padomē attiecībā uz minēto lūgumu,
               
            IR PIEŅĒMUSI ŠO LĒMUMU.
      1. pants
      Nostāja, kas Eiropas Savienības vārdā jāieņem Pasaules Tirdzniecības organizācijas Vispārējā padomē, ir lūgt pagarinājumu spēkā esošajam PTO atbrīvojumam attiecībā uz autonomajām tirdzniecības preferencēm, kuras Savienība līdz 2021. gada 31. decembrim piešķīrusi Rietumbalkānu valstīm, un atbalstīt šā lūguma pieņemšanu.
      Minēto nostāju pauž Komisija.
      2. pants
      Šis lēmums stājas spēkā tā pieņemšanas dienā.
      
         Luksemburgā, 2016. gada 16. jūnijā
         
            
               Padomes vārdā –
            
            
               priekšsēdētājs
            
            L.F. ASSCHER
         
      
      
         (1)  Padomes Regula (EK) Nr. 2007/2000 (2000. gada 18. septembris), ar kuru gan ievieš ārkārtas pasākumus tirdzniecībā ar tām valstīm un teritorijām, kas piedalās Eiropas Savienības asociācijas un stabilizācijas procesā vai ir ar to saistītas, gan groza Regulu (EK) Nr. 2820/98, gan arī atceļ Regulu (EK) Nr. 1763/1999 un Regulu (EK) Nr. 6/2000 (OV L 240, 23.9.2000., 1. lpp.).
      
         (*)  Šis nosaukums neskar nostājas par statusu un atbilst ANO DP rezolūcijai 1244(1999) un Starptautiskās tiesas atzinumam par Kosovas neatkarības deklarāciju.
      
         (2)  Padomes Regula (EK) Nr. 1215/2009 (2009. gada 30. novembris), ar ko ievieš ārkārtas tirdzniecības pasākumus tām valstīm un teritorijām, kas piedalās vai ir saistītas ar Eiropas Savienības asociācijas un stabilizācijas procesu (OV L 328, 15.12.2009., 1. lpp.).
      
         (3)  Eiropas Parlamenta un Padomes Regula (ES) Nr. 1336/2011 (2011. gada 13. decembris), ar kuru groza Padomes Regulu (EK) Nr. 1215/2009, ar ko ievieš ārkārtas tirdzniecības pasākumus tām valstīm un teritorijām, kas piedalās vai ir saistītas ar Eiropas Savienības asociācijas un stabilizācijas procesu (OV L 347, 30.12.2011., 1. lpp.).
      
         (4)  Padomes Regula (ES) Nr. 517/2013 (2013. gada 13. maijs), ar ko pielāgo dažas regulas un lēmumus brīvas preču aprites, personu pārvietošanās brīvības, uzņēmējdarbības tiesību, konkurences politikas, lauksaimniecības, pārtikas nekaitīguma, veterinārijas un fitosanitārijas politikas, transporta politikas, enerģētikas, nodokļu, statistikas, Eiropas komunikāciju tīklu, tiesu iestāžu un pamattiesību, tiesiskuma, brīvības un drošības, vides, muitas savienības, ārējo attiecību, ārpolitikas, drošības un aizsardzības politikas un iestāžu jomā saistībā ar Horvātijas Republikas pievienošanos (OV L 158, 10.6.2013., 1. lpp.).
      
         (5)  Eiropas Parlamenta un Padomes Regula (ES) 2015/2423 (2015. gada 16. decembris), ar kuru groza Padomes Regulu (EK) Nr. 1215/2009, ar ko ievieš ārkārtas tirdzniecības pasākumus tām valstīm un teritorijām, kas piedalās vai ir saistītas ar Eiropas Savienības asociācijas un stabilizācijas procesu, un aptur tās piemērošanu attiecībā uz Bosniju un Hercegovinu (OV L 341, 24.12.2015., 18. lpp.).